VS002352
Datum: 1998-09-05T02:00:00.000+02:00
datum_sodbe_i_stopnje: 2008-11-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 99.000 EUR
opombe: II Ips 903/2009. Reviziji toženih strank je bilo delno ugodeno tako, da je bil znesek odškodnine za ZŽA s 100.000 EUR znižan na 70.000 EUR, v preostalem delu pa je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Prometna nesreča – tožnica je bila sopotnica v avtomobilu.

## Poškodba

Pretres možganov, zlom 1. in 2. ledvenega vretenca, zdrobljen zlom desne goleni, zlom desne skočne kosti, zlom II. do V. stopalnice z izpahom v meta tarzotarzalnem sklepu, krvavitev in oteklina mrežnice levega očesa, zlom leve lopatice in zlom VIII. in IX. rebra.

## Telesne bolečine

20.000 EUR Hude stalne bolečine – 20 dni, srednje hude stalne bolečine – 30 dni, lahke bolečine – 60 dni. Te bo trpela na območju zlomov tudi v bodoče ob spremembi vremena in ob naporih.

#### Hospitalizacija

3 mesece in 19 dni, 6 operacij v splošni anesteziji

#### Rehabilitacija

Fizioterapija.

#### Nevšečnosti med zdravljenjem

Splošna anestezija, dve transfuziji krvi, infuzije, ki so povzročile vnetje žil, 117 injekcij, jemanje analgetikov, odvisnost od pomoči negovalnega osebja (20 dni), uporaba invalidskega vozička (3 mesece in pol), hoja z berglami, nošnja mavčnega steznika od prsnice do sramne kosti spredaj in od križne kosti do sredine hrbta (1 mesec in pol), nošnja mavčne longete in škornja na levem stopalu in nadkolenske longete in mavca na desni nogi (3 mesece), odstranjevanje šivov, stalni kateter (10 dni), žuljenje in srbenje kože zaradi mavca, 75 slikanj, CT, operacije ob pomoči rentgenskega aparata, neprijetne motnje vida, ki še trajajo, neprijetna podplutba obeh oči in oteklina obraza. Tudi po odpustu je potrebovala tujo pomoč pri premikanju (nošnja po stopnicah, porivanje vozička) in pri higieni.

## Strah

4.000 EUR Primarnega strahu zaradi nezavesti ni bilo, sekundarni hud strah – 14 dni, srednje hud strah – 2 meseca, lažji strah – 2 meseca.

## Zmanjšanje življenjske aktivnosti

70.000 EUR Ima obsežne posledice na vseh področjih življenja. Zaradi poškodbe možganov ima popoškodbeni sindrom z izrazito simptomatiko na področju kognitivnih funkcij (huda okvara kratkoročnega spomina – 50% ZŽA, spominske motnje, motnje koncentracije, težave pri načrtovanju, usklajevanju miselnih procesov), motnjami čustvovanja (težko obvladuje čustva, ke nestrpna, razpoloženje ji niha, nizka je toleranca za obremenitve), splošna funkcionalnost zaradi glavobolov je slabša, težko prenaša vročino in hrup. Posttravmatska motnja se kaže v morečih sanjah, paničnem prebujanju, kar je trajalo intenzivno 2 leti. Med vožnjo z avtomobilom se ne more sprostiti. Izgubila je pozitivno samopodobo. Težko se giblje po stopnicah, po neravnem terenu, težje teče, opustila je šport (tenis, kolesarjenje, smučanje, hojo v hribe), omejena je pri vadbi v fitnesu, ne zmore poskokov, počepov, obratov. Bila je aktivna, prepoznavna članica plesne in glasbene skupine, česar je zaradi nesreče konec. Ni mogla dokončati dotedanjega visokošolskega študija, z veliko težavo je končala višjo šolo. Življenjski cilji so se ji porušili, zato zelo trpi.

#### Opis invalidnosti

Invalidnost je 46,6%.

## Skaženost

5.000 EUR Številne in obsežne brazgotine (na vratu, hrbtu, goleni, trebuhu, dolge od 4 do 12 cm), deformacija stopala, Brazgotine so tudi na odkritih delih telesa in oškodovanko kazijo; ker je bila pred nesrečo fotomodel in plesalka, zelo trpi; če obleče kratko krilo, čuti poglede ljudi.

---

ZOR člen 200, 203